stanford-oval/wikipedia huggingface dataset:
ויטלי שצ'רבו
ביוגרפיה

שצ'רבו נולד במינסק. הוא החל להתאמן בגיל 7.
באליפות אירופה בהתעמלות שנערכה בלוזאן, שווייץ בשנת 1990 זכה שרבו בשלוש מדליות זהב, בתרגיל קרקע בתרגיל על מתח ובתרגיל על סוס קפיצות קיבלך את הציון המושלם 10.0.
באליפות העולם בהתעמלות שנערכה באינדיאנפוליס, אינדיאנה, ארצות הברית בשנת 1991 זכה שרבו בחמש מדליות, 1 זהב,3 כסף ואחת ארד. מדליית זהב בתרגיל טבעות, מדליות כסף בתחרות קרב-רב אחרי בן ארצו גריגורי מיסוטין, בתרגילים על סוס קפיצות ותרגיל קרקע ומדליית ארד בתרגיל על מתח.
ביוגרפיה > אולימפיאדת השיא

באליפות העולם בהתעמלות שנערכה בפריז, צרפת באפריל 1992 לא נערכו תחרויות הקבוצתיות ותחרויות קרב רב אישי ולמרות זאת זכה שרבו בשלוש מדליות, מהם 2 זהב ו-1 כסף. מדליות זהב בתרגילים על סוס סמוכות ועל טבעות ומדליית כסף בתרגיל קרקע והגיע לאולימפיאדת ברצלונה (1992) בכושר מעולה. במשחקים עצמם הוא זכה ב-6 מדליות זהב, בתחרות הקבוצתית, בתחרות קרב-רב אישי לפני גרגורי מיסוטין וולרי בלנקי חבריו לנבחרת, בתרגילים על סוס סמוכות, על טבעות, על סוס קפיצות ועל מקבילים. נוסף לכך, הוא סיים במקום שישי בתרגיל קרקע ובמקום 11 בתרגיל על מתח.
לאחר האולימפיאדה התחתן שרבו עם אירינה ולזוג נולדה בת, כריסטינה. עם זאת, החיים בבלארוס הפכו סוערים יותר ויותר, ובני משפחתו היו קורבן לעיתים קרובות. דירתם נפרצה וכל כספם נגנב יחד עם חפצי ערך רבים ומזכרות מהאולימפיאדה. למזלו המדליות היו שמורות ומוגנות בביתה של אמו. מספר שבועות לאחר מכן שמעה רעייתו שברונים מתכוונים לחטוף את בתם התינוקת. הזוג החליט לעזוב לפנסילבניה ארצות הברית.
ביוגרפיה > אלוף עולם בקרב רב

באליפות העולם בהתעמלות שנערכה בברמינגהאם, אנגליה בשנת 1993 זכה שרבו בארבע מדליות, מהן 3 זהב ואחת כסף. מדליות זהב בתחרות קרב רב אישי ובתרגילים על מקבילים ובסוס קפיצות. מדליית כסף בתרגיל קרקע. הייתה זו אליפות העולם המוצלחת ביותר שלו.
באליפות העולם בהתעמלות שנערכה בבריזביין, אוסטרליה בשנת 1994 זכה שרבו בארבע מדליות, מהן 3 זהב ואחת ארד. מדליית זהב בתרגילים על מתח, קרקע ועל סוס קפיצות. מדליית ארד בתחרות קרב רב אישי.
באליפות העולם בהתעמלות שנערכה בסבאה, דנמרק בשנת 1995 זכה שרבו בארבע מדליות, מהן 2 זהב, 1 כסף ו-1 ארד. מדליות זהב בתרגילים על מקבילים וקרקע, מדליית כסף בתחרות קרב רב אישי ומדליית ארד בתרגיל על סוס קפיצות.
בשנת 1996, אירינה רעייתו הייתה מעורבת בתאונת דרכים קשה, שבה החליקה מן הכביש והתנגשה בעץ. היא סבלה משברים מרובים בצלעות, באגן והייתה נתונה בתרדמת. הרופאים אמרו לבעלה שיש לה סיכוי קלוש לשרוד (1 ל-100). שרבו סעד את אשתו בבית החולים מדי יום ביומו והפסיק את אימוניו. הוא עלה במשקל כ-8 ק"ג והחל לשתות אלכוהול. לאחר כחודש ימים, התעוררה אירינה מהתרדמת ועמדה על כך שבעלה יחדש את אימוניו למשחקים האולימפיים. באליפות העולם בהתעמלות שנערכה בסן חואן, פוארטו ריקו באפריל אותה שנה שוב לא נערכו תחרויות הקבוצתיות ותחרויות קרב רב אישי ולמרות זאת הוא זכה בשלוש מדליות, מהן 1 זהב, 1 כסף ו-1 ארד. מדליית זהב בתרגיל קרקע, מדליית כסף בתרגיל על מקבילים ומדליית ארד בתרגיל מתח. באולימפיאדת אטלנטה (1996) הוא זכה ב-4 מדליות ארד ולא הצליח להגן על תאריו. מדליות ארד בתחרות קרב רב אישי, בתרגילים על סוס קפיצות, על מקבילים ועל מתח. נוסף לכך, הוא סיים במקום רביעי בתחרות הקבוצתית, במקום שביעי בתרגיל קרקע, במקום 30 בתרגיל על טבעות ובמקום 58 בתרגיל על סוס סמוכות.
בזמן שהתאמן לאליפות העולם השביעית שלו, שבר את ידו בתאונת אופנוע לפני כן ולא השתתף בסופו של דבר באליפות. לאחר מכן, פרש סופית מספורט תחרותי.
כיום, חי ומתגורר שרבו עם משפחתו בלאס וגאס נבדה.
לילך הדני

| --- | --- |
אין תמונה חופשית
 לידה:  16 בינואר 1973 (בת 51) 
 מקום לימודים:  אוניברסיטת תל אביב 
 מנחה לדוקטורט:  אילן אשל, עוזי מוטרו 
 מוסדות:  אוניברסיטת תל אביב (1 ביולי 2008) 
 תלמידי דוקטורט:  יואב רם, אורי אובולסקי 
 www.hadanylab.com
 
לילך הדני (נולדה ב-16 בינואר 1973) היא ביולוגית חישובית ישראלית; פרופסור מן המניין בבית הספר למדעי הצמח ואבטחת מזון בפקולטה למדעי החיים באוניברסיטת תל אביב.
ביוגרפיה

הדני נולדה בשנת 1973 בתל אביב. היא בוגרת תיכון עירוני ד'.
את שירותה הצבאי עשתה כמדריכה בבית ספר שדה אכזיב של החברה להגנת הטבע.
הדני סיימה תואר ראשון בהצטיינות יתרה במדעי הביולוגיה באוניברסיטת תל אביב (1996) ותואר שני בהצטיינות יתרה בגנטיקה במחלקה למתמטיקה של אוניברסיטת תל אביב (1997).[דרוש מקור] את עבודת הדוקטורט שלה, בהנחיית אילן אשל ועוזי מוטרו (2002), ביצעה בגנטיקה של אוכלוסיות, בבית הספר למתמטיקה באוניברסיטת תל אביב. נושא החיבור שלה היה: "על האבולוציה של תכונות מורכבות: מנגנונים המאפשרים מעברים בין פסגות אדפטיביות". בראיון ציינה כי היא בחרה לעסוק בחקר האבולוציה מכיוון ש"אותי מעניין ה'למה' יותר מאשר ה'איך'".
היא יצאה לפוסט דוקטורט בתורת האבולוציה באוניברסיטת סטנפורד בין השנים 2002 ל-2005. לאחר מכן, שימשה כמרצה בכירה במחלקה לביולוגיה באוניברסיטת איווה (2005-2008) ובמחלקה לביולוגיה מולקולרית ואקולוגיה של צמחים באוניברסיטת תל אביב (2008–2014).
בשנת 2014 מונתה לפרופסור חבר בבית הספר למדעי הצמח ואבטחת מזון באוניברסיטת תל אביב. בשנת 2020 מונתה לפרופסור מן המניין.
ב-2020–2022 כיהנה ב-steering committee של האגודה הישראלית לביולוגיה אבולוציונית. מאז 2020, הדני משמשת ראש התוכנית הבין-תחומית לתלמידים מצטיינים ע"ש עדי לאוטמן.
מחקריה

הדני חוקרת שאלות פתוחות בתיאוריה האבולוציונית. מחקריה עוסקים בנושאים כמו אבולוציה של שיתוף פעולה, של המערכת הגנטית, של הרבייה המינית ושל תקשורת, כולל תקשורת אקוסטית בצמחים. היא משתמשת במודלים מתמטיים, בסימולציות וגם בניסויים, על מנת לבחון שאלות בנושאים אלו.
מחקריה > אבולוציה של השונות הגנטית

קיים מאזן ביצירת שונות גנטית. מצד אחד, נראה שלא כדאי לשנות גנום שהצליח לשרוד עד לדור הנוכחי, מצד שני, מין שלא יעבור שינוי גנטי, אחת דינו להיכחד. מחקריה של הדני בחנו את הסוגיה הזו ביחס למנגנונים שונים של יצירת שונות, כולל רבייה מינית, שחלוף, מוטציה והפצה. היא בחנה את האפשרות שהיצירה של שונות גנטית היא גמישה, וקצב יצירת השונות תלוי במצבו של הפרט, כך שפרטים במצב של דחק ייצרו יותר שונות מפרטים שמצבם טוב. מנקודת הראות של גן המשפיע על קצב יצירת השונות, העלאת קצב יצירת השונות כאשר הוא מקושר לרקע גנטי לא מוצלח מגדילה את הסיכוי לעבור לרקע גנטי אחר. שונות גנטית תלוית דחק מספקת הסבר לאבולוציה של הרבייה המינית, השחלוף והמוטציה בתנאים רחבים הרבה יותר, ויש לה השלכות מרחיקות לכת על היכולת של האוכלוסייה לעבור התאמה.
מחקריה > האבולוציה של שיתוף פעולה

בשיתוף פעולה, פרט אחד מבצע פעולה שיש לה מחיר עבורו, כאשר פרט אחר מרוויח ממנה. ביטויים של שיתוף פעולה נפוצים מאוד בטבע, והאבולוציה של שיתוף פעולה היא שאלה אבולוציונית פתוחה. הדני וקבוצתה הראו שהמיקרוביוטה (קהילה זעירה של מיקרואורגניזמים) יכולה להציע כיוון חדש לפתרון בעיה זו. ברירה טבעית הפועלת על המיקרוביוטה יכולה להעלות את שכיחותם של מיקרואורגניזמים המניעים את הפונדקאי שלהם לנהוג בצורה קואופרטיבית, ויכולה לעזור להסביר את האבולוציה של שיתוף פעולה בטווח רחב של פונדקאים. מיקרואורגניזמים יכולים לעבור "אנכית" מהורה לצאצא, כמו גנים, וגם "אופקית" - בין שני פונדקאים שמתקיימת ביניהם אינטראקציה. כתוצאה ממעבר אופקי יכול הפונדקאי המקבל לשאת מיקרואורגניזמים דומים לאלה של התורם - אפילו אם אין קשר גנטי בין הפונדקאים. הברירה הטבעית יכולה להעדיף מיקרואורגניזמים המשפיעים על התנהגות הפונדקאי במקרים נוספים, כגון טיפול הורי, התלהקות והתמכרויות.
מחקריה > ביואקוסטיקה של צמחים

בשנת 2019 הובילה פרופ' הדני מחקר, שהראה שצמחים מגיבים לקולות סביבם. במחקר, שנערך באוניברסיטת תל אביב, החוקרים מצאו שפרח נר הלילה מעלה את ריכוז הסוכר בצוף כאשר הוא שומע את משק כנפיה של דבורה מתקרבת. כך הוא מגדיל את הסיכוי שהדבורים המבקרות ישתהו בפרח, ואף יחפשו פרח דומה בהמשך, והסיכויים שלו להתרבות יגדלו.
ב-2023 התפרסם מחקר בהובלתה, הקובע כי צמחים משמיעים קולות הנשמעים כמעין קליקים בווליום דומה לדיבור אנושי, אבל בתדרים שמעל טווח השמיעה האנושי, והם עשויים להיקלט על ידי בעלי חיים שונים, כגון עטלפים, עכברים וחרקים. המאמר פורסם בכתב העת Cell. במחקר נמצא כי צמחים משמיעים קולות בעיקר כשהם נמצאים במצוקה כגון עקב פציעה או מחסור במים, ולכל צמח ולכל סוג של מצוקה יש צליל אופייני הניתן לזיהוי. במסגרת המחקר החוקרים הכניסו את הצמחים לקופסה מבודדת אקוסטית, ובמרחק של כ-10 ס"מ, הוצבו מיקרופונים שקולטים צלילים שהאדם אינו שומע. לקופסה הוכנסו גם צמחים במצוקה (שסבלו מיובש או שגבעולם נחתך) וגם צמחים בריאים. ההקלטות נותחו באמצעות אלגוריתמים ייעודיים של בינה מלאכותית. התוכנה למדה להבחין בין סוגי הצלילים השונים, ולזהות עבור כל הקלטה את סוג הצמח ואת מידת המצוקה שהוא שרוי בה. בהמשך הוקלטו הצמחים בחממה, וגם שם, למרות רעשי הרקע, הצליחו החוקרים לזהות צמחים הסובלים מיובש על פי קולותיהם בלבד.
הערות שוליים

1 2  List of Ph.D. Graduates, אוניברסיטת תל אביב (באנגלית אמריקאית)
↑  תלמידים של עוזי מוטרו
1 2  קול המדע, הקרן הלאומית למדע, כיצד המיקרוביום תורם לשיתוף פעולה, אלטרואיזם וחברתיות?, באתר ynet, 28 באוגוסט 2022
↑  ORCID, orcid.org
↑  Lilach Hadany, Tel Aviv University (באנגלית)
↑  Previous Meetings, Israeli Society for Evolutionary Biology (באנגלית אמריקאית)
↑  התכנית הבין-תחומית לתלמידים מצטיינים, באתר אוניברסיטת תל אביב
↑  Uri Obolski, Yoav Ram, Lilach Hadany, Key issues review: evolution on rugged adaptive landscapes, Reports on Progress in Physics. Physical Society (Great Britain) 81, 2018-01, עמ' 012602 doi: 10.1088/1361-6633/aa94d4
↑  Yoav Ram, Lilach Hadany, The evolution of stress-induced hypermutation in asexual populations, Evolution; International Journal of Organic Evolution 66, 2012-07, עמ' 2315–2328 doi: 10.1111/j.1558-5646.2012.01576.x
↑  Maya Kleiman, Lilach Hadany, The evolution of obligate sex: the roles of sexual selection and recombination, Ecology and Evolution 5, 2015-07, עמ' 2572–2583 doi: 10.1002/ece3.1516
↑  Judith Berman, Lilach Hadany, Does stress induce (para)sex? Implications for Candida albicans evolution, Trends in genetics: TIG 28, 2012-05, עמ' 197–203 doi: 10.1016/j.tig.2012.01.004
↑   סמדר רייספלד, האם אנחנו עוזרים לזולת רק כי החיידקים מפתים אותנו לעשות זאת?, באתר הארץ, 23 בינואר 2019
↑  Ohad Lewin-Epstein, Ranit Aharonov, Lilach Hadany, Microbes can help explain the evolution of host altruism, Nature Communications 8, 2017-01-12, עמ' 14040 doi: 10.1038/ncomms14040
↑  Yael Gurevich, Ohad Lewin-Epstein, Lilach Hadany, The evolution of paternal care: a role for microbes?, Philosophical Transactions: Biological Sciences 375, 2020, עמ' 1–8
↑  Michelle Z. Donahue, Flowers can hear buzzing bees—and it makes their nectar sweeter, נשיונל ג'יאוגרפיק, ‏2019-01-15 (באנגלית)
1 2 3  אילנה קוריאל, מחקר ישראלי חושף שצמחים משמיעים קולות: כך נשמעת עגבנייה, באתר ynet, 30 במרץ 2023
↑  Itzhak Khait, Ohad Lewin-Epstein, Raz Sharon, Nir Sade, Yossi Yovel, Lilach Hadany, Sounds emitted by plants under stress are airborne and informative, Cell 186, 2023, עמ' 1328–1336
↑  יונתן קפשוק, ‏מחקר פורץ דרך: צמחים משמיעים קולות, בעיקר במצבי מצוקה, באתר ‏מאקו‏, 30 במרץ 2023
↑   גדעון לב, שירת העשבים: חוקרים מאוניברסיטת תל אביב הקליטו ופענחו קולות של צמחים, באתר הארץ, 30 במרץ 2023
| --- | --- |
בקרת זהויות :  NLI: 987007395927705171  MGP: 103097  ORCID: 0000-0002-1642-5308  VIAF: 79153288351932652201   WorldCat (עם VIAF): 79153288351932652201
האכלת חתולי רחוב

חתול רחוב ירושלמי ניזון משאריות של לחם
האכלת חתולי רחוב היא מנהג שנוי במחלוקת המהווה לעיתים סיבה למריבות בין שכנים.
חתולי רחוב ביישובים עירוניים ניזונים מבעלי חיים שונים ומשאריות מזון של האדם. יש תושבים שמחליטים לסייע בתזונת חתולי הרחוב באמצעות שאריות ממזונם או אפילו על ידי רכישת מזון חתולים וחלוקתו. חלק מחובבי החתולים דואגים לתזונת חתולי הרחוב ומאכילים אותם במקומות קבועים. המסתייגים לא רוצים את החתולים בסביבתם ממגוון סיבות, פגיעה בבעלי חיים אחרים, שאריות מזונם מזמנים בעלי חיים נוספים, כמו עכברים, החתולים הבאים לאכול מפרישים בסביבה את צורכיהם והסכנה של הפצת מחלות.
יש בעולם חובבי חתולים ויש המסתייגים מהם ואפילו יש אנשים, חמישה עד עשרה אחוזים מהאוכלוסייה, אלרגים לחתולים מנגד מצביעים חובבי החתולים על הדברת בעלי חיים מזיקים על ידי חתולים כמו עכברים ונחשים
סכסוכי שכנים סביב סוגיה זו הגיעו לבתי משפט ובמקרה מסוים הוצא בבית משפט השלום צו מניעה נגד מאכילת חתולים ובהמשך דנו בנושא בית משפט מחוזי ובית המשפט העליון. יש חובבי חתולי רחוב המקדישים לנושא זמן ומשאבים כספיים, חרף ביקורתם של המתנגדים להאכלת חתולי רחוב.
הסדרה

ריבוי המחלוקות בנושא האכלת חתולי רחוב הביאו מוסדות שונים לקביעת דרכי פעולה בנושא. המשרד להגנת הסביבה פרסם את ההנחיות הבאות:
יש להאכיל את החתולים בשטח שאינו מסכן את החתולים ואינו מהווה מטרד לתושבים.
יש להאכיל את חתולי הרחוב במזון יבש ואיכותי, בזמנים ומקומות קבועים, בכמות הנדרשת לכל ארוחה ולא מעבר לכך.
יש להקפיד לאסוף את שאריות המזון ואת כלי האוכל בגמר ההאכלה, ולדאוג שהמקום יישאר נקי.
יש לדאוג למי שתייה.
תנאי סניטציה: סביבה נקיה מפסולת ופחי אשפה סגורים.
יש לדאוג ככל שניתן לבריאותם של החתולים המואכלים ולגלות ערנות למצבם הרפואי.
האגודה לתרבות הדיור פרסמה את ההנחיות הבאות:
יש להאכיל את החתולים בשטח שאינו מסכן את החתולים ואינו מהווה מטרד לתושבים, בפינה, במקום שקט, רחוק מהכביש, לא בקרבת כניסות לבתי מגורים ולא בחדרי מדרגות. על מנת למנוע כניסה של החתולים לבתי המגורים, יש לשמור על דלתות הכניסה סגורות ועל פחי האשפה סגורים.
יש להאכיל את חתולי הרחוב במזון יבש ואיכותי, בזמנים ומקומות קבועים, בכמות הנדרשת לכל ארוחה ולא מעבר לכך. יש להקפיד לאסוף את שאריות המזון ואת כלי האוכל בגמר ההאכלה, ולדאוג שהמקום יישאר נקי.
יש לדאוג למי שתייה.
תנאי סניטציה: סביבה נקיה מפסולת ופחי אשפה סגורים.
יש לדאוג ככל שניתן לבריאותם של החתולים המואכלים ולגלות ערנות למצבם הרפואי.
לקריאה נוספת

"חתולי הרחוב שלי", רפאלה בילסקי, הוצאת כרמל 2007
הערות שוליים

↑  אלרגיה לחתולים
↑  שמעון איפרגן, ‏חתולה בצפון הארץ הרגה נחש - ועכשיו כולם רוצים חתולים, באתר ‏מאקו‏, 10 ביוני 2019
↑  אופיר מילר, איך להתמודד עם שכן שמאכיל את חתולי הרחוב, באתר ynet, 28 בספטמבר 2010
↑  שחר לוי, "אנשים מאחלים לנו מוות": החיים של מאכילי החתולים, באתר ynet, 7 במאי 2021
↑  החיים שלהם בידיים שלנו
↑  האכלת חתולים בבית המשותף
האכלת חתולי רחוב במסינה
האכלת חתולי רחוב ברומא, בצלחות, על גדר
קראבנוס

קֵרַאבְנוֹס סְטְרוֹבוֹלוּס (ביוונית: Κεραυνός Στροβόλου), היא קבוצת כדורסל קפריסאית משכונת סטרובולוס בעיר ניקוסיה, המשחקת בליגת העל הקפריסאית וביורופקאפ.
היסטוריה

קבוצת הכדורסל של קראבנוס הוקמה בשנת 1964, כאחד מקבוצת המועדונים שייסדו את ליגת הכדורסל הקפריסאית. פעמיים בתולדותיה ירדה הקבוצה לליגה השנייה (1970, 1978), וחזרה לאחר עונה אחת. שמה של הקבוצה הוא כשמו של הספורטאי והשחקן סאבא פאנאידס, אשר כינויו היה "קראבנו" (ברק), בעקבות הזריקה החזקה שלו.
הקבוצה משתתפת במפעלים האירופאים השונים מאז עונת 1981/82. בגביע קוראץ', בגביע ספורטה, ביורוקאפ צ'לנג'. וכיום ביורופקאפ.
בעונת 2000/01 הגיעה הקבוצה עד לרבע גמר גביע ספורטה והפסידה לקבוצת פאמסה ולנסיה. בעונת 2006/07 הגיעה הקבוצה עד לגמר היורוקאפ צ'לנג' והפסידה לקבוצת צסק"א סמרה בסיכום שני מפגשים 166–184.
בעבר אימן בקבוצה המאמן הישראלי עדי אזולאי, ושיחק בקבוצה הישראלי גיא פניני.
תארים והישגים

הליגה הקפריסאית :
אליפות (9): 1989, 1997, 2000, 2001, 2008, 2017, 2019, 2022, 2024
מקום שני (11): 1982, 1983, 1984, 1996, 1998, 2002, 2003, 2004, 2009, 2012, 2018
הגביע הקפריסאי :
זכייה (12): 1989, 1997, 1998, 1999, 2005, 2006, 2007, 2010, 2012, 2019, 2022, 2024
גמר: 1987, 1988, 2013
הסופרקאפ הקפריסאי :
זכייה (7): 1998, 1999, 2012, 2020, 2021, 2022, 2023
גמר: 2007
גביע ספורטה :
רבע גמר: 2001
יורוקאפ צ'לנג' :
גמר: 2007
סמלה הישן של המועדון
סגונדה דיויסיון RFEF

| --- | --- |

 שם מלא:  Segunda División RFEF
 כינוי:  Segunda B-Segunda Federación  Segunda Federación (מאז יולי 2022)
 תחום:  כדורגל 
 ארגון:  פדרציית הכדורגל הספרדי
 מדינות:  ספרד ספרד
 קבוצות:  90 (5 בתים, 18 קבוצות בכל בית)
 תקופת הפעילות:  2020–הווה (כ־5 שנים)
 מפעל גבוה:  פרימרה דיוויסיון RFEF 
 מפעל מקביל:  גביע המלך הספרדי
 מפעל נמוך:  טרסרה דיוויסיון RFEF
 אתר רשמי
 
סגונדה דיויסיון RFEF (בספרדית: Segunda División RFEF) היא ליגת הכדורגל הרביעית בחשיבותה בספרד, לאחר לה ליגה, לה ליגה 2 (סגונדה דיויסיון) ופרימרה דיויסיון RFEF. הליגה הוקמה בסיום עונת 2020/21 כתוצאה מהקמת ליגה שלישית חדשה, פרימרה דיויסיון RFEF שהחליפה את הליגה השלישית הקודמת, הסגונדה דיוויסיון ב' שהפכה לליגה הרביעית הנוכחית ושמה שונה ל-סגונדה דיויסיון RFEF. הליגה הרביעית הקודמת, הטרסרה דיוויסיון (בספרדית: Tercera División)  הפכה לליגה החמישית ושמה שונה ל-Tercera División RFEF. הליגה כוללת כמה קבוצות מילואים של קבוצות מהליגות הגבוהות יותר.
היסטוריה

הליגה הרביעית הקודמת, הטרסרה דיוויסיון הוקמה בתחילה כליגה השלישית במבנה הליגות בספרד לקראת עונת 1929/1930, עונה אחת לאחר תחילת הליגות בספרד. בעונתה הראשונה של הליגה, השתתפו 33 קבוצות שהתחלקו לשמונה בתים. האלופה בכל בית השתתפה במשחקי הפלייאוף, בהם זכתה הקבוצה דפורטיבו קאסטיון כאלופה הראשונה של הליגה כשניצחה 2-3 את הקבוצה CF ברקלדו. בשנת 1936, כאשר פרצה מלחמת האזרחים בספרד, הליגה, בדומה לשאר הליגות בספרד, בוטלה. אך כאשר שאר הליגות התחדשו, הטרסרה דיוויסיון שהייתה אז הדרג השלישי במבנה הליגות הספרדי, בוטלה, ובמקומה היו ליגות אזוריות. אולם, כעבור שנתיים בעונת 1942/1943 הליגה הוקמה מחדש. הליגה המשיכה לשמש כליגה השלישית בספרד עד עונת 1977/1978, כאשר הליגה השלישית הקודמת, הסגונדה ב' הוקמה.
ב-2020 פדרציית הכדורגל הספרדית המלכותית (ה-RFEF) הודיעה על הקמה של ליגה שלישית חדשה, הפרימרה דיויסיון RFEF שהחליפה בתום עונת 2020/21 את הליגה השלישית הקודמת הסגונדה דיוויסיון ב. בעקבות ההחלטה, שמה של הסגונדה דיוויסיון ב' שונה לסגונדה דיויסיון RFEF ובתום עונת 2020/21 הסגונדה דיויסיון RFEF הפכה לליגה הרביעית בחשיבותה. הליגה הרביעית הקודמת, הטרסרה דיוויסיון, הפכה לליגה החמישית בחשיבותה ושמה שונה לטרסרה דיוויסיון RFEF.
ראו גם

גביע המלך הספרדי
הליגה הספרדית השלישית בכדורגל
הערות שוליים

↑  "Segunda B-Segunda Federación" (בספרדית). RFEF. נבדק ב-22 ביולי 2022. {{cite web}}:  (עזרה)
| כדורגל בספרד ספרד |
| --- | --- | --- |
| ניהול | התאחדות הכדורגל הספרדית • מנהלת הליגות • קבוצות • אצטדיונים • תחרויות |  |
| תחרויות ליגה | לה ליגה • ליגת המשנה • הליגה השלישית • הליגה הרביעית • מבנה הליגות |  |
| תחרויות גביע | גביע המלך הספרדי • הסופר קאפ הספרדי • גביע הפדרציה הספרדית • גביע הליגה הספרדית (חדל להתקיים) |  |
| כדורגל נשים | ליגת העל לנשים • הליגה השנייה לנשים • גביע המלכה בספרד |  |
| נבחרות | הנבחרת הלאומית • הנבחרת הצעירה • נבחרת הנשים |  |
אינפיניטי (סדרת טלוויזיה)

| --- | --- |

כותרת הפתיחה
 סוגה:  דרמה, מדע בדיוני
 יוצרים:  ליאור ירון
 כותבים:  ליאור ירון נעה גוסקוב הדר ארזי סראנו
 בימוי:  רינה הורן
 שחקנים:  עומר נודלמן עידו אליאלי שחר טבוך עילי צ'פמן נועה כהן יאנה יוסף מאיה ליבני נעה ריינהולד אמיר בנאי
 ארץ מקור:  ישראל ישראל
 שפות:  עברית
 מספר עונות:  1
 מספר פרקים:  20
 הפקה
 מפיק:  יעל ריטבלט גבע
 מפיקים בפועל:  מיכל דבש אוסטרר גיל סבן סער פין
 חברת הפקה:  יולי אוגוסט הפקות וסטוריז
 עורכים:  מיכל דבש אוסטרר
 צלמים:  עופר דורי
 אורך פרק:  22-24 דקות
 שידור
 רשת שידור:  זום 
 תקופת שידור מקורית:  28 ביולי 2022 – 31 באוגוסט 2022
 קישורים חיצוניים
 דף התוכנית ב-IMDb
 
אינפיניטי היא סדרת דרמה ומדע בדיוני לנוער שנוצרה ונכתבה בידי ליאור ירון יחד עם נעה גוסקוב והדר ארזי סראנו ובוימה על ידי רינה הורן. הסדרה עלתה לשידור בערוץ זום, לצופי Yes, ב-28 ביולי 2022.
סקירת הסדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 20 | 20 | 28 ביולי 2022 | 31 באוגוסט 2022 |
תקציר העלילה

גאיה שקד, נערה מבריקה וחכמה נחושה לנצח בתחרות המתמטיקה של פרויקט X. בתוכנית זו היא משתתפת יחד עם חבריה אלימלך, דניאל ולילוש. גאיה מתאהבת בארי (בחור בן 17 שהגיע משנת 2041). ארי וגאיה חוקרים בסתר מקרה מוות של תלמיד מהפרויקט (גאיה היא התלמידה שכביכול נהרגה בעתיד אך היא לא יודעת שהיא חוקרת את המוות שלה).
צוות השחקנים ודמויות ראשיות

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה.
| דמות | שחקן/שחקנית | אודות הדמות |
| --- | --- | --- |
| גאיה שקד | עומר נודלמן | תלמידה בבית ספר למחוננים. היא וחבריה (לילוש, אלימלך ודניאל) מנסים להתקבל לתחרות מתמטיקה של פרויקט X. במהלך הסדרה מתאהבת בתלמיד חדש שהגיע לבית הספר - ארי לביא. |
| ארי לביא | עידו אליאלי | נער בן 17 שהגיע משנת 2041. משבש לחבורה את התוכניות. מתאהב בגאיה בטעות, למרות שיודע שבקרוב היא תמות. מצטרף לנבחרת המתמטיקה לאחר שגרם לאלימלך לפרוש כדי לחקור עם דודי (דניאל משנת 2041) את נסיבות מותה של גאיה שקד. |
| דניאל כרמי | שחר טבוך | תלמיד בבית ספר למחוננים. האח התאום של גילי. הוא וחבריו (גאיה, לילוש ואלימלך) מנסים להתקבל לתחרות המתמטיקה של פרויקט X. חווה הומופוביה ובריונות בבית הספר מצד בן הזוג של אחותו התאומה. |
| לי "לילוש" רוזנברג | נעה ריינהולד | תלמידה בבית ספר למחוננים. היא וחבריה (גאיה, דניאל ואלימלך) מנסים להתקבל לתחרות מתמטיקה של פרויקט X. החבר הכי טוב שלה, אלימלך, מאוהב בה. היא מאוהבת בתלמיד מבית ספר מתחרה בשם "בנדה". |
| איתן אלימלך | אמיר בנאי | תלמיד בבית ספר למחוננים. הוא וחבריו (גאיה, דניאל ולילוש) מנסים להתקבל לפרויקט X, אך ארי סוחט אותו כדי שיפרוש מהתחרות. בפרק 19 מסופר שסודו הוא שהוא בעצם בן 14 והוא קפץ שתי כיתות שהיה בן 10. מאוהב בלילוש. |
| גילי כרמי | נועה כהן | תלמידה בבית ספר למחוננים. אחותו התאומה של דניאל. משפיענית אינסטגרם. בת זוגו של יונתן. האקרית מחשבים גאונה. דניאל חשב שהיא השפילה אותו ולכן הורס לה את הבאטל של כנס היזמים. אסף מסכים להחזיר אותה לתחרות אך היא בוחרת לפרוש. |
| יונתן | עילי צ'פמן | תלמיד בבית ספר למחוננים. בן זוגה של גילי. מוקף בחברים, אך יש לו סוד שהוא מסתיר - הוא הומוסקסואל בארון (זו הסיבה שהוא משפיל את דניאל כל הזמן). בסוף הסדרה, לאחר שדניאל מותקף על ידי 2 נערים, יוצא מהארון ברשתות החברתיות. |
| סו לין | מאיה לבני | תלמידה שהגיעה בחילופי תלמידים מסין. חברתה הטובה של גילי. במהלך הסדרה מתפתחת כמשפיענית אינסטגרם. גילי מקנאה בה וחושבת שהיא מחקה אותה. |
| דודי (דניאל כרמי) | גיא גורביץ | דניאל משנת 2041. הגיע מהעתיד עם ארי, תלמיד שלו בפרויקט X, כדי לחקור את מקרה המוות של גאיה שקד. |
| יעלי | שיר אברמוב | מורה בבית הספר למחוננים ואחראית על החבורה בתחרות המתמטיקה. יוצאת בסתר עם אסף, המורה לרובטיקה. הפסידה בתחרות של פרויקט X בנערותה. |
| פרופסור הרץ | רון ביטרמן | מנהל פרויקט X. גאיה, דודי וארי חושדים בו שהרג את גאיה/הנעדר. אך בסוף מתברר שהוא פיתח את המחשב הקוונטי ולא גרם ל"תאונה". |
| אסף | אלישע בנאי | בן זוגה בסתר של יעלי, מורה לרובוטיקה והאקר מחשבים. משתף פעולה עם הרץ בבניית המחשב הקוונטי. |
| אווה צדוק | יאנה יוסף | בהווה אווה מורה ומפתחת בפרויקט X. בשנת 2041 פיצחה ופיתחה יחד עם דודי (דניאל) את המסע בזמן בעזרת נוסחת האינפינטי. בסוף העונה מגלים שהיא השתמשה בורטו כדי למחוק לגאיה את הזיכרון ובעצם מגלים שגאיה פיצחה את נוסחת אינפנטי ואווה רצתה את הקרדיט אז היא מחקה לה את הזיכרון. כתוצאה מהמחיקה, גאיה של 2041 לא מתפקדת ולא ממש נחשבת כחיה. |
פרסים ומועמדויות

| שנה | פרס | קטגוריה | מועמדות | תוצאה |
| --- | --- | --- | --- | --- |
| 2022 | פרסי נבחרי השנה של פרוגי | סדרת הנוער של השנה | אינפיניטי | מועמדות |
| 2022 | פרסי נבחרי השנה של פרוגי | שחקן ראשי בסדרת נוער | עילי צ'פמן | זכייה |
| 2022 | פרסי נבחרי השנה של פרוגי | שחקן ראשי בסדרת נוער | עידו אליאלי | מועמדות |
| 2022 | פרסי נבחרי השנה של פרוגי | שחקנית ראשית בסדרת נוער | עומר נודלמן | מועמדות |
| 2022 | פרסי נבחרי השנה של פרוגי | שחקנית ראשית בסדרת נוער | נועה כהן | מועמדות |
| 2022 | פרסי נבחרי השנה של פרוגי | שחקן אהוב בסדרת נוער | שחר טבוך | מועמדות |
| 2022 | פרסי נבחרי השנה של פרוגי | שחקן אהוב בסדרת נוער | מיכאל זפסוצקי | מועמדות |
| 2022 | פרסי נבחרי השנה של פרוגי | שחקנית אהובה בסדרת נוער | מאיה לבני | מועמדות |
| 2022 | פרסי נבחרי השנה של פרוגי | פריצת השנה במשחק | אמיר בנאי | מועמדות |
| 2022 | פרסי נבחרי השנה של פרוגי | פריצת השנה במשחק | נעה ריינהולד | מועמדות |
| 2022 | פרסי הטלוויזיה לילדים ולנוער | סדרת דרמה | אינפיניטי – עונה 1 | מועמדות |
| 2022 | פרסי הטלוויזיה לילדים ולנוער | השחקן הטוב ביותר בסדרת דרמה | שחר טבוך | מועמדות |
| 2022 | פרסי הטלוויזיה לילדים ולנוער | הליהוק הטוב ביותר | מורן מרציאנו | מועמדות |
| 2022 | פרסי הטלוויזיה לילדים ולנוער | עיצוב הפסקול הטוב ביותר | תומר קורן ויוני מרי | מועמדות |
הערות שוליים

↑  נועם פתחי, הסדרה הזו גורמת לקנא בנוער של היום, באתר ישראל היום, 3 באוגוסט 2022
↑  זוהר אורבך, ‏"אינפיניטי" נראית אמריקה, וגם קצת מדברת ככה, באתר ‏מאקו‏, 8 באוגוסט 2022
↑  בר זגה, עילי צ'פמן: "כסטרייט, הרגשתי שליחות לשחק דמות גאה", במדור "פנאי פלוס" באתר ynet‏, 5 בינואר 2023
ז'אן דה תבנו

| --- | --- |

ז'אן דה תבנו בציור של פיליפ דה שאמפן, סביבות 1662; אוסף ספריית הנטינגטון (אנ') בקליפורניה
 לידה:  16 ביוני 1633 פריז, ממלכת צרפת 
 פטירה:  28 בנובמבר 1667 (בגיל 34) מיאנה, צפון פרס 
 מדינה:  צרפת
 מקום קבורה:  תבריז, איראן
 ידוע בשל:  מסעותיו בפרס הספווית ובהודו המוגולית
 השכלה:  סורבון 
 עיסוק:  חוקר ארצות
 
ז'אן דה תֶבֶנוֹ (Jean de Thévenot;‏ 16 ביוני 1633, פריז, צרפת – 28 בנובמבר 1667, מיאנה (אנ'), פרס) נוסע וכותב ספרי מסעות. רוב חייו הבוגרים עברו בארצות האימפריה העות'מאנית, במצרים, בפרס ובהודו המוגולית.